**OBAVJEŠTENJE**

**U VEZI NEISPUNJENJA USLOVA PO UREDBI O MJERAMA FINANSIJSKE POMOĆI PRIVATNIM POSLODAVCIMA, OBRTIMA I OSTALIM SAMOSTALNIM DJELATNOSTIMA U FEDERACIJI BOSNE I HERCEGOVINE BR:53/2025 U CILJU ODRŽAVANJA POSTOJEĆIH RADNIH MJESTA ZA 2025. GODINU**

Obzirom na veliki broj prigovora u vezi ispunjavanja definisanih uslova u Uredbi, dostavljamo Vam pojašnjenje kriterija korištenih za ispitivanje navedenih uslova i uputu za poduzimanje aktivnosti u cilju otklanjanja nedostataka i nejasnoća:

1. Uslov član 7. pod c) NETO DOBIT PO ZAPOSLENOM - Za provjeru ostvarene neto dobiti od poslovanja (privredna društva) odnosno dohotka od samostalne djelatnosti (obrti i ostale samostalne djelatnosti) u posljednjem finansijskom izvještaju manje od 6.500,00 KM po zaposlenom radniku (prosječan broj radnika u 2024. godini) korišteni su zadnji dostupni podaci iz izvještajnog perioda za 2023. godinu, koji je za sada jedini dostupan za sve poslovne subjekte i samostalne obrte i ostale djelatnosti. Podaci o ostvarenoj neto dobiti ili dohotku za period 2024. godina, biće korišteni kao referentni podaci za provjeru uslova, po isteku propisanih rokova za podnošenje izvještaja i poreznih prijava, te njihove obrade za sve navedene subjekte (nakon 31.3.2025.).
2. Uslov član 7. pod d) NEIZMIRENE DOSPJELE OBAVEZE PO OSNOVU DOPRINOSA I POREZA – u ovom slučaju potrebno je da se obratite nadležnoj ispostavi Porezne uprave i provjerite da li su izmirene sve obaveze po osnovu direktnih poreza i doprinosa i dodatno provjeriti da li su poduzete sve radnje za dobijanje statusa poreznog obveznika da ispunjava sve uslove, što podrazumjeva da je potrebno provjeriti da li porezni obveznik ima aktuelni status da nije u prinudnoj naplati odnosno da su poduzete sve aktivnosti u vezi izmirenja poreznih obaveza redovnim i prinudnim putem. Pravovremenim otklanjanjem svih nedostataka, te poduzimanjem navedenih radnji stiču se uslovi da ponovnom provjerom i obradom podataka nakon toga subjekat može ispuniti sve uslove za dodjelu pomoći. Ukoliko se otklone ovi nedostaci Porezna uprava će ponovnim kontrolom podataka poslati Ministarstvu spisak korisnika koji ispunjavaju sve uslove za dodjelu pomoći.
3. Uslov član 7. pod f) BROJ RADNIKA I IZNOS PLATE – za provjeru očuvanja radnih mjesta vrši se provjera da li je subjekat zadovoljio da na kraju tekućeg mjeseca u 2025. godini za koji se refundira iznos doprinosa ima isti ili veći broj zaposlenih radnika od broja zaposlenih radnika na dan 30.11.2024. godine (30.11.2024. godine je dan koji se koristi kao početna osnova izračuna broja radnika ne 01.12.2024...15.12.2024 itd. i to iznosa plate koji je na dan 30.11.2024. godine bio ispod 1.000 KM).

Pravo na refundaciju omogućeno je i korisnicima koji imaju eventualno umanjenje broja radnika u odnosu na broj radnika na dan 30.11.2024. godine u skladu sa propisanim procentualnim odstupanjima.

1. NETO PLATA PO OVOJ UREDBI-Visina iznosa koji se dodjeljuje na ime finansijske pomoći određuje se na osnovu propisanih koeficijenata i broja zaposlenih radnika dan 30.11.2024. godine i koji su razvrstani po visini neto plate u odnosu na referentni [Mjesečni izvještaji o isplaćenim plaćama, ostvarenim koristima i drugim oporezivim prihodima zaposlenika od nesamostalne djelatnosti, plaćenim doprinosima i akontaciji poreza na dohodak](https://www.pufbih.ba/v1/obrasci/zakoni/Porez%20na%20dohodak#myModal12) – obrazac MIP 1023 za novembar 2024., uzimajući u obzir da je za neto platu korišten Prihod umanjen za doprinose (**kolona 16**) = Bruto plata – doprinosi 31% u skladu sa dole navedenom strukturom plaće.

|  |  |
| --- | --- |
| Struktura plaće |  |
| 1) Iznos plaće na ruke (iznos koji se uplaćuje radniku) |  |
| 2) + porez na dohodak |  |
| 3) Neto plaća ili osnovica za obračun poreza (1+2) |  |
| 4) + doprinos iz plaće (PIO, Zdravstvo, Nezapolsnost = 31% od bruto plaće) |  |  |  |  |  |
| 5) Bruto plaća (3+4) |  |
| 6) + doprinos na plaće (PIO, Zdravstvo, Nezapolsnost = 10,5% od bruto plaće) |  |  |  |  |  |
| 7) + Opća vodna naknada (0,5% od iznosa isplaćenog radniku) |  |
| 8) + Zaštita od elementarnih nepogoda (0,5% od iznosa isplaćenog radniku) |  |  |  |  |  |
| 9) + Naknada za rehabilitaciju invalinih odoba (0,5% od Bruto plaće - do 16 uposlenih) |  |  |  |  |  |
| 10) Ukupno troškovi plaće = isplata raniku + porezi i doprinosi (5+6+7+8+9) |  |  |  |  |  |

Uz napomenu da Uredba tretira dodjelu finansijske pomoći koja se odnosi na refundaciju već isplaćenog dijela doprinosa za zaposlene radnike za period od 01.01.2025. do 31.12.2025. godine, a ne poreza na dohodak koji zaposlenik sam plaća od svojih primanja, a poslodavac je samo posrednik u uplati poreza na dohodak od nesamostalnog rada.